《寄田拒山宪副 其二》
明代·朱浙

千里迢迢访敝庐，分携已是十年馀。空山老去长相忆，前月人年不得书。

川上风光原自好，林间心思近何如。江梅未得春消息，赠汝云安双鲤鱼。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。